P.K. van der Byl

Pieter Kenyon Fleming-Voltelyn van der Byl (født 11. november 1923 i Cape Town, død 15. november 1999) var en sørafrikansk-født rhodesisk politiker som var landets første utenriksminister fra 1974 til 1979. Han var medlem av Rhodesian Front og en nær samarbeidspartner av statsminister Ian Smith.

Van der Byl flyttet etter krigstjeneste og endt utdanning i Europa til kolonien Sør-Rhodesia i 1950 for å bestyre familiens farmer.Dan van der Vat, "Pieter van der Byl: Rich, white aristocrat behind Rhodesia's bid to stop black rule" (obituary), The Guardian, November 30, 1999, p. 22 Tidlig på 1960-tallet kom han inn i det politiske liv. Han var en av pådriverne for den ensidige erklæringen av uavhengighet 11. november i 1965. I 1974 ble han utenriks- og forsvarsminister på et tidspunkt hvor Sør-Afrika støttet regimet.

I etterkant av Robert Mugabes maktovertagelse og da de hvite mistet sine reserverte seter i nasjonalforsamlingen, trakk han seg tilbake til Sør-Afrika.

 Referanser 

Kategori:Zimbabwiske politikere
Kategori:Rhodesia
Kategori:Personer fra Cape Town
Kategori:Fødsler i 1923
Kategori:Dødsfall i 1999